               4.11.2016

               HR

               Službeni list Europske unije

               C 407/98

         P8_TA(2015)0235
   Zahtjev za ukidanje imuniteta Udu Voigtu
   Odluka Europskog parlamenta od 24. lipnja 2015. o zahtjevu za ukidanje imuniteta Udi Voigtu (2015/2072(IMM))
   (2016/C 407/15)

      Europski parlament,

               —

               uzimajući u obzir zahtjev za ukidanje imuniteta Udi Voigtu koji je 9. veljače 2015. proslijedio predsjednik regionalnog žalbenog suda u Berlinu („Kammergericht”) (ref. (3) 161 Ss 189/14 (14/15)) i koji je 25. ožujka 2015. objavljen na plenarnoj sjednici,

               —

               nakon saslušanja Ude Voigta u skladu s člankom 9. stavkom 5. Poslovnika,

               —

               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

               —

               uzimajući u obzir članak 46. Temeljnog zakona Savezne Republike Njemačke,

               —

               uzimajući u obzir članak 5. stavak 2., članak 6. stavak 1. i članak 9. Poslovnika,

               —

               uzimajući u obzir izvješće Odbora za pravna pitanja (A8-0192/2015),

               A.

               budući da je predsjednik regionalnog žalbenog suda u Berlinu („Kammergericht”) podnio zahtjev za ukidanje zastupničkog imuniteta Udi Voigtu u vezi sa sudskim postupkom za navodno kazneno djelo;

               B.

               budući da se u članku 9. Protokola br. 7 o povlasticama i imunitetima Europske unije navodi da zastupnici na teritoriju svoje države imaju imunitet koji se dodjeljuje parlamentarnim zastupnicima te države;

               C.

               budući da u skladu sa člankom 46. stavkom 2. Temeljnog zakona Savezne Republike Njemačke zastupnik u parlamentu ne može biti pozvan na odgovornost niti uhićen zbog kaznenog djela bez dopuštenja Parlamenta, osim u određenim specifičnim okolnostima;

               D.

               budući da je Udo Voigt optužen za poticanje na mržnju i grupne uvrede u publikaciji koju je izdala Nacionaldemokratska stranka Njemačke za vrijeme održavanja Svjetskog prvenstva u nogometu 2006., a za koju je bio odgovoran kao tadašnji predsjednik stranke;

               E.

               budući da je jasno da optužbe za koje se Udo Voigt tereti nisu povezane s obnašanjem njegove dužnosti zastupnika u Europskom parlamentu, već proizlaze iz njegove funkcije predsjednika Nacionaldemokratske stranke Njemačke;

               F.

               budući da navodna djela nisu povezana s izražavanjem mišljenja ili glasanjem zastupnika u Europskom parlamentu pri obavljanju svojih dužnosti u smislu članka 8. Protokola br. 7 o povlasticama i imunitetima Europske unije, imajući na umu činjenicu da se optužba odnosi na djela počinjena 2006., mnogo prije nego što je Udo Voigt izabran za zastupnika u Europskom parlamentu 2014.;

               G.

               budući da Udo Voigt tvrdi da je iz dužine trajanja samog postupka koji je pokrenut 2006. vidljivo nastojanje da se ometa njegov parlamentarni rad; budući da je, ipak, trenutačni zahtjev za ukidanje imuniteta objašnjen daljnjim postupkom koji je započet pravnim lijekom koji je uložio sam Udo Voigt, pa se stoga u slučaju tog prigovora primjenjuje načelo nemo auditur propriam turpitudinem allegans;

               H.

               budući da za ovaj postupak ne postoji osnovana sumnja za pokušaj ometanja rada zastupnika (fumus persecutionis) i da je isti postupak pokrenut nekoliko godina prije nego što je Udo Voigt postao zastupnik u Europskom parlamentu;

               1.

               odlučuje ukinuti imunitet Udi Voigtu;

               2.

               nalaže svojem predsjedniku da odmah proslijedi ovu Odluku i izvješće nadležnog odbora regionalnom žalbenom sudu u Berlinu („Kammergericht”) i Udi Voigtu.

      (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C-200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello C-163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23.


title: Odluka Političkog i sigurnosnog odbora (ZVSP) 2016/1636 od 6. rujna 2016. o prihvaćanju doprinosa trećih država misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/1/2016)

text:
               10.9.2016

               HR

               Službeni list Europske unije

               L 243/13

         ODLUKA POLITIČKOG I SIGURNOSNOG ODBORA (ZVSP) 2016/1636
   od 6. rujna 2016.
   o prihvaćanju doprinosa trećih država misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/1/2016)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (1),
   budući da:

               (1)

               Vijeće je na temelju članka 8. stavka 2. Odluke Vijeća (ZVSP) 2016/610 ovlastilo Politički i sigurnosni odbor (PSO) za donošenje odgovarajućih odluka o prihvaćanju predloženih doprinosa trećih država.

               (2)

               Slijedom preporuke zapovjednika misije EU-a o doprinosu Gruzije i savjeta Vojnog odbora Europske unije trebalo bi prihvatiti doprinos Gruzije.

               (3)

               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane. Stoga Danska ne sudjeluje u donošenju ove Odluke, ona za nju nije obvezujuća niti se na nju primjenjuje,

         DONIO JE OVU ODLUKU:
   Članak 1.
   Doprinosi trećih država
   1.   Doprinos Gruzije misiji EUTM RCA prihvaća se i smatra se značajnim.
   2.   Gruziju se izuzima od financijskih doprinosa proračunu misije EUTM RCA.
   Članak 2.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 6. rujna 2016.

            Za Politički i sigurnosni odbor

            Predsjednik

         W. STEVENS

      (1)  SL L 104, 20.4.2016., str. 21.


title: Odluka o primjeni odredaba Ugovora o kretanju kapitala na Alžir i francuske prekomorske departmane

text:
               01/Sv. 002

               HR

               Službeni list Europske unije

               3

         31960D0712

               P 043/919

               SLUŽBENI LIST EUROPSKE UNIJE

               11.05.1960.

      ODLUKA

   o primjeni odredaba Ugovora o kretanju kapitala na Alžir i francuske prekomorske departmane
   VIJEĆE EUROPSKE EKONOMSKE ZAJEDNICE,
   uzimajući u obzir Ugovor, a posebno njegov članak 227. stavak 2.,
   uzimajući u obzir prijedlog Komisije,
   budući da u skladu s člankom 227. stavkom 2. podstavkom 2. Vijeće utvrđuje uvjete prema kojima se odredbe Ugovora, osim onih iz podstavka 1., a posebno odredbe o kapitalu, primjenjuju na Alžir i francuske prekomorske departmane;
   budući da je Komisija podnijela Vijeću prijedlog direktive o liberalizaciji kretanja kapitala sukladno članku 69. Ugovora;
   budući da je s obzirom na propise o kretanju kapitala koji su na snazi u Alžiru i francuskim prekomorskim departmanima kao i posebne gospodarske uvjete na tim područjima, te potrebe njihova gospodarskog i socijalnog razvoja poželjno na ta područja primjenjivati odredbe Ugovora o kapitalu,
   DONIJELO JE OVU ODLUKU:
   Članak 1.
   Članci 67. do 73. Ugovora i odgovarajuće odredbe članka 106. o kretanju kapitala primjenjuju se na Alžir i francuske prekomorske departmane.
   Članak 2.
   Ova Odluka stupa na snagu 11. svibnja 1960.

      Sastavljeno u Luxembourgu 11. svibnja 1960.

            Za Vijeće

            Glavni tajnik

            CALMES

            Predsjednik

         Eugène SCHAUS


title: 2009/718/EZ: Odluka Vijeća od 7. rujna 2009. o sklapanju Sporazuma u obliku razmjene pisama između Europske zajednice i Brazila u skladu s člankom XXIV. 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenama koncesija u rasporedima Republike Bugarske i Rumunjske tijekom njihova pristupanja Europskoj uniji

text:
               11/Sv. 119

               HR

               Službeni list Europske unije

               57

         32009D0718

               L 254/104

               SLUŽBENI LIST EUROPSKE UNIJE

         ODLUKA VIJEĆA
   od 7. rujna 2009.
   o sklapanju Sporazuma u obliku razmjene pisama između Europske zajednice i Brazila u skladu s člankom XXIV. 6. i člankom XXVIII. Općeg sporazuma o carinama i trgovini (GATT) iz 1994. u vezi s izmjenama koncesija u rasporedima Republike Bugarske i Rumunjske tijekom njihova pristupanja Europskoj uniji
   (2009/718/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113. u vezi s člankom 300. stavkom 2. prvim podstavkom prvom rečenicom,
   uzimajući u obzir prijedlog Komisije,
   budući da:

               (1)

               Vijeće je 29. siječnja 2007. ovlastilo Komisiju da započne pregovore s određenim drugim članicama WTO-a na temelju članka XXIV. 6 Općeg sporazuma o carinama i trgovini (GATT-a) iz 1994. tijekom pristupanja Europskoj uniji Republike Bugarske i Rumunjske.

               (2)

               Pregovore je obavila Komisija uz savjetovanje s Odborom osnovanim člankom 133. Ugovora i u okviru direktiva o pregovorima koje je donijelo Vijeće.

               (3)

               Komisija je završila pregovore o Sporazumu u obliku razmjene pisama između Europske zajednice i Brazila. Sporazum bi trebalo odobriti.

               (4)

               Mjere potrebne za provedbu ove Odluke usvajaju se u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (1),

         ODLUČILO JE:
   Članak 1.
   Ovime se, u ime Zajednice, odobrava Sporazum u obliku razmjene pisama između Europske zajednice i Brazila u skladu s člankom XXIV.6 i člankom XXVIII. Općeg sporazuma o carinama i trgovini (GATT-a) iz 1994. u vezi s izmjenama koncesija u rasporedima Republike Bugarske i Rumunjske tijekom njihova pristupanja Europskoj uniji.
   Tekst Sporazuma priložen je ovoj Odluci.
   Članak 2.
   Detaljna pravila za provedbu Sporazuma donose se u skladu s postupkom iz članka 195. stavka 2. Uredbe (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (2).
   Članak 3.
   Ovime se ovlašćuje predsjednika Vijeća da odredi osobu(-e) ovlaštenu(-e) potpisati Sporazum u obliku razmjene pisama iz članka 1. kako bi obvezivao Zajednicu.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 7. rujna 2009.

            Za Vijeće

            Predsjednik

         E. ERLANDSSON

      (1)  SL L 184, 17.7.1999., str. 23.

      (2)  SL L 299, 16.11.2007., str. 1.


title: 2011/409/EU: Odluka Komisije od 11. srpnja 2011. o stajalištu koje Europska unija treba zauzeti u Zajedničkom odboru EU–Švicarska u vezi s poslovnikom, koji treba donijeti u skladu s člankom 19. stavkom 4. Sporazuma između Europske zajednice i Švicarske Konfederacije o pojednostavljenju inspekcijskih nadzora i formalnosti pri prijevozu robe i sigurnosnih carinskih mjera

text:
               11/Sv. 123

               HR

               Službeni list Europske unije

               188

         32011D0409

               L 182/28

               SLUŽBENI LIST EUROPSKE UNIJE

         ODLUKA KOMISIJE
   od 11. srpnja 2011.
   o stajalištu koje Europska unija treba zauzeti u Zajedničkom odboru EU–Švicarska u vezi s poslovnikom, koji treba donijeti u skladu s člankom 19. stavkom 4. Sporazuma između Europske zajednice i Švicarske Konfederacije o pojednostavljenju inspekcijskih nadzora i formalnosti pri prijevozu robe i sigurnosnih carinskih mjera
   (2011/409/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Sporazum od 25. lipnja 2009. između Europske zajednice i Švicarske Konfederacije o pojednostavljenju inspekcijskih nadzora i formalnosti pri prijevozu robe i sigurnosnih carinskih mjera (1) (dalje u tekstu ‚Sporazum’),
   uzimajući u obzir Odluku Vijeća 2009/556/EZ od 25. lipnja 2009. o privremenoj primjeni i sklapanju Sporazuma između Europske zajednice i Švicarske Konfederacije o pojednostavljenju inspekcijskih nadzora i formalnosti pri prijevozu robe i sigurnosnih carinskih mjera (2), a posebno njezin članak 5. drugi stavak,
   budući da:
   u članku 19. stavku 4. Sporazuma navodi se da zajednički odbor koji je osnovan u skladu s tim Sporazumom (dalje u tekstu „Zajednički odbor EU–Švicarska”) mora donijeti svoj poslovnik,
   DONIJELA JE OVU ODLUKU:
   Jedini članak
   Stajalište koje Europska unija treba zauzeti u Zajedničkom odboru EU–Švicarska u vezi s poslovnikom, koji treba donijeti u skladu s člankom 19. stavkom 4. Sporazuma, utvrđuje se u priloženom nacrtu odluke Zajedničkog odbora EU–Švicarska.

      Sastavljeno u Bruxellesu 11. srpnja 2011.

            Za Komisiju

            Predsjednik

         José Manuel BARROSO

      (1)  SL L 199, 31.7.2009., str. 24.

      (2)  SL L 199, 31.7.2009., str. 22.
   Nacrt
   ODLUKA br. 1/2011 ZAJEDNIČKOG ODBORA EU–ŠVICARSKA
   od …
   o donošenju poslovnika Zajedničkog odbora i osnivanju radne skupine
   ZAJEDNIČKI ODBOR,
   uzimajući u obzir Sporazum od 25. lipnja 2009. između Europske zajednice i Švicarske Konfederacije o pojednostavljenju inspekcijskih nadzora i formalnosti pri prijevozu robe i sigurnosnih carinskih mjera (1), a posebno članak 19. stavke 4. i 5.,
   SUGLASIO SE:
   POGLAVLJE I.

      POSLOVNIK

   Članak 1.
   Sastav i predsjednik
   Zajednički odbor sastoji se od predstavnika Europske unije i predstavnika Švicarske Konfederacije. Stranke naizmjence predsjedaju Odborom po jednu kalendarsku godinu.
   Prije svakog sastanka, predsjednika se obavješćuje o predviđenom sastavu delegacije svake stranke.
   Ako se obje stranke slažu, Zajednički odbor može na svoje sastanke pozvati stručnjake radi dostavljanja traženih posebnih informacija.
   Članak 2.
   Tajništvo
   Predsjednik obavlja zadatke tajnika Zajedničkog odbora. Sva korespondencija namijenjena Zajedničkom odboru, zajedno sa zahtjevima o uvrštenju stavki u dnevni red, mora se uputiti predsjedniku.
   Članak 3.
   Sastanci
   Kad predsjednik Zajedničkog odbora dobije suglasnost obje stranke, on utvrđuje datum i mjesto sastanaka. Sastanci se naizmjence održavaju u Bruxellesu i Švicarskoj.
   Članak 4.
   Dnevni red sastanaka
   Predsjednik utvrđuje privremeni dnevni red za svaki sastanak. Privremeni dnevni red strankama se šalje najkasnije 10 dana prije početka sastanka. Privremeni dnevni red sastoji se od onih stavki za koje je predsjednik primio zahtjev za uvrštenjem barem 15 dana prije početka sastanka. Obje stranke moraju primiti popratnu dokumentaciju barem sedam dana prije sastanka. U hitnim slučajevima ovi se rokovi mogu skratiti ako se s tim slažu obje stranke.
   Zajednički odbor usvaja dnevni red na početku svakog sastanka.
   Članak 5.
   Oglašavanje
   Osim ako je drukčije dogovoreno, sastanci Zajedničkog odbora ne objavljuju se.
   Vijećanja Zajedničkog odbora su tajna.
   Članak 6.
   Zapisnik
   Predsjednik nakon svakog sastanka sastavlja zapisnik. Nacrt zapisnika dostavlja se Zajedničkom odboru radi odobrenja. Kad se zapisnik odobri, predsjednik ga potpisuje te se preslika šalje objema stranama.
   Članak 7.
   Usvajanje instrumenata
   Preporuke i odluke u smislu članka 21. Sporazuma naslovljavaju se s „preporuka” i „odluka”, nakon čega slijedi serijski broj, datum usvajanja i opis njihovog sadržaja. Potpisuje ih predsjednik te ih se šalje strankama.
   Članak 8.
   Pisani postupak
   U hitnim slučajevima odluke i preporuke mogu se donijeti pisanim postupkom ako se obje stranke s tim slažu.
   Članak 9.
   Troškovi
   Svaka stranka snosi troškove nastale zbog sudjelovanja na sastancima Zajedničkog odbora.
   Članak 10.
   Popis arbitražnih sudaca
   Zajednički odbor sastavlja popis arbitražnih sudaca u skladu sa zahtjevima iz Priloga III. Sporazuma u roku od dva mjeseca od njegove odluke da iznese spor pred arbitražu, kako je predviđeno člankom 29. stavkom 3. Sporazuma.
   POGLAVLJE II.

      RADNA SKUPINA

   Članak 11.
   Radna skupina za sigurnosne carinske postupke i mjere
   Radna skupina osniva se radi pomaganja Zajedničkom odboru u izvršavanju njegovih zadataka u područjima iz poglavlja II. (postupci) i III. (sigurnosne carinske mjere) Sporazuma.
   Članak 12.
   Poslovnik radne skupine
   Na sastanke radne skupine primjenjuju se, mutatis mutandis, članci 1. do 6. i članak 9. ove Odluke.
   Članak 13.
   Stupanje na snagu
   Ova Odluka stupa na snagu sljedećeg dana od dana donošenja.

      Sastavljeno u Bruxellesu …

            Za Zajednički odbor

            Predsjednik

      (1)  SL L 199, 31.7.2009., str. 24.


title: Odluka Vijeća (EU) 2017/1537 od 4. rujna 2017. o donošenju stajališta Vijeća o nacrtu izmjene proračuna br. 3 Europske unije za financijsku godinu 2017.

text:
               12.9.2017

               HR

               Službeni list Europske unije

               L 234/6

         ODLUKA VIJEĆA (EU) 2017/1537
   od 4. rujna 2017.
   o donošenju stajališta Vijeća o nacrtu izmjene proračuna br. 3 Europske unije za financijsku godinu 2017.
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
   budući da:

               —

               proračun Unije za financijsku godinu 2017. konačno je donesen 1. prosinca 2016. (2),

               —

               Komisija je 30. svibnja 2017. podnijela prijedlog koji sadrži nacrt izmjene proračuna br. 3 za opći proračun za financijsku godinu 2017.,

         ODLUČILO JE:
   Jedini članak
   Stajalište Vijeća o nacrtu izmjene proračuna br. 3 Europske unije za financijsku godinu 2017. doneseno je 4. rujna 2017.
   Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/

      Sastavljeno u Bruxellesu 4. rujna 2017.

            Za Vijeće

            Predsjednik

         M. MAASIKAS

      (1)  SL L 298, 26.10.2012., str. 1.

      (2)  SL L 51, 28.2.2017., str. 1.


title: 2014/631/EU: Odluka Europskog parlamenta od 3. travnja 2014. o razrješnici za izvršenje proračuna Europskog zajedničkog poduzeća za ITER i razvoj energije fuzije za financijsku godinu 2012.

text:
               5.9.2014

               HR

               Službeni list Europske unije

               L 266/341

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje proračuna Europskog zajedničkog poduzeća za ITER i razvoj energije fuzije za financijsku godinu 2012.
   (2014/631/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europskog zajedničkog poduzeća za ITER i razvoj energije fuzije za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europskog zajedničkog poduzeća za ITER i razvoj energije fuzije za financijsku godinu 2012., zajedno s odgovorima Zajedničkog poduzeća (1),

               —

               uzimajući u obzir preporuku Vijeća od 18. veljače 2014. (05851/2014 – C7-0053/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije te o stavljanju izvan snage Uredbe Vijeća (EZ, Euratom) br. 1605/2002 (3), a posebice njezin članak 208.,

               —

               uzimajući u obzir Odluku Vijeća 2007/198/Euratom od 27. ožujka 2007. o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću (4), a posebno njezin članak 5. stavak 3.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0198/2014),

               1.

               daje razrješnicu direktoru Europskog zajedničkog poduzeća za ITER i razvoj energije fuzije za izvršenje proračuna Zajedničkog poduzeća za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europskog zajedničkog poduzeća za ITER i razvoj energije fuzije, Vijeću, Komisiji i Revizorskom sudu te ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 369, 17.12.2013., str. 35.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 90, 30.3.2007., str. 58.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: 94/167/EZ: Odluka Vijeća od 10. ožujka 1994. o izmjeni rezervi koje je Zajednica izrazila u vezi s odredbama određenih priloga Međunarodnoj konvenciji o pojednostavnjenju i usklađivanju carinskih postupaka

text:
               02/Sv. 024

               HR

               Službeni list Europske unije

               3

         31994D0167

               L 076/28

               SLUŽBENI LIST EUROPSKE UNIJE

               10.03.1994.

      ODLUKA VIJEĆA

   od 10. ožujka 1994.
   o izmjeni rezervi koje je Zajednica izrazila u vezi s odredbama određenih priloga Međunarodnoj konvenciji o pojednostavnjenju i usklađivanju carinskih postupaka
   (94/167/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 113.,
   uzimajući u obzir prijedlog Komisije,
   budući da je Odlukom 75/199/EEZ (1) Zajednica postala ugovorna stranka Međunarodne konvencije o pojednostavnjenju i usklađivanju carinskih postupaka;
   budući da je spomenutom Odlukom te odlukama 77/415/EEZ (2), 78/528/EEZ (3), 80/391/EEZ (4), 85/204/EEZ (5), 86/103/EEZ (6), 87/593/EEZ (7), 87/594/EEZ (8), 88/355/EEZ (9) i 88/356/EEZ (10), Zajednica prihvatila 18 priloga spomenutoj Konvenciji;
   budući da je u skladu s člankom 5. stavkom 1. spomenute Konvencije Zajednica izrazila rezerve u vezi s nekim „normama i preporučenom praksom” utvrđenima u tim prilozima, kako bi se vodilo računa o posebnim zahtjevima carinske unije;
   budući da u skladu s člankom 5. stavkom 2. spomenute Konvencije Zajednica mora barem svake tri godine revidirati norme i preporučenu praksu u vezi s kojima je izrazila rezerve; budući da se člankom 5. stavkom 1. Konvencije ugovornim strankama omogućuje da izraze rezerve i nakon što je neki od priloga prihvaćen,
   ODLUČILO JE:
   Članak 1.
   Rezerve koje je Zajednica izrazila u vezi s prilozima A1., A2., B1., B2., B3., C1., D1., D2, E1., E3., E4., E5., E6., E8., F1., F2., F3. i F6. Međunarodnoj konvenciji o pojednostavnjenju i usklađivanju carinskih postupaka izmjenjuju se na temelju revizije čiji je rezultat naveden u Prilogu ovoj Odluci.
   Članak 2.
   Predsjednik Vijeća imenuje osobu ovlaštenu za obavješćivanje glavnog tajnika Vijeća za carinsku suradnju o rezultatu revizije spomenute u članku 1.

      Sastavljeno u Bruxellesu 10. ožujka 1994.

            Za Vijeće

            Predsjednik

         Y. PAPANTONIOU

      (1)  SL L 100, 21.4.1975., str. 1.

      (2)  SL L 166, 4.7.1977., str. 1.

      (3)  SL L 160, 17.6.1978., str. 13.

      (4)  SL L 100, 17.4.1980., str. 27.

      (5)  SL L 87, 27.3.1985., str. 8.

      (6)  SL L 88, 3.4.1986., str. 42.

      (7)  SL L 362, 22.12.1987., str. 1.

      (8)  SL L 362, 22.12.1987., str. 8.

      (9)  SL L 161, 28.6.1988., str. 3.

      (10)  SL L 161, 28.6.1988., str. 12.
   PRILOG

      Rezultat revizije rezervi koje je Zajednica izrazila u vezi s prilozima Međunarodnoj konvenciji o pojednostavnjenju i usklađivanju carinskih postupaka, a koju je Zajednica provela u skladu sa zahtjevima iz članka 5. stavka 2. spomenute Konvencije

   1.   Prilog A1.

      o carinskim formalnostima prije podnošenja carinske deklaracije

               1.1.

               Rezerva u vezi s Normom 11. ukida se.

               1.2.

               Rezerva u vezi s Normom 21. zadržava se.

         2.   Prilog A2.

      o privremenom smještaju robe

               2.1.

               Opća rezerva se zadržava.

               2.2.

               U vezi s Preporučenom praksom 10. izražava se rezerva koja glasi kako slijedi:
               „U Zakonodavstvu Zajednice predviđa se da carinsko tijelo može od osobe koja posjeduje robu zatražiti da položi osiguranje s ciljem da se osigura naplata carinskog duga koji može nastati.”

               2.3.

               Tekst rezerve izražene u vezi s Preporučenom praksom 13. zamjenjuje se sljedećim:
               „Prema zakonodavstvu Zajednice roba u privremenom smještaju može biti podvrgnuta samo onim oblicima rukovanja koji su potrebni za očuvanje robe u nepromijenjenom stanju bez promjene njezinog izgleda ili tehničkih svojstava.”

         3.   Prilog B1.

      o carinjenju za domaću uporabu

               3.1.

               Tekst drugog stavka opće rezerve zamjenjuje se sljedećim:
               „U zakonodavstvu Zajednice razlikuje se između puštanja robe u slobodan promet i njezinog puštanja za domaću uporabu. Za puštanje robe u slobodan promet potrebno je samo platiti carinu, dok se prilikom puštanja robe za domaću uporabu moraju primjenjivati i razne druge odredbe, npr. odredbe o oporezivanju.
               Treba također naglasiti da se u Zajednici puštanje robe u slobodan promet i puštanje za domaću uporabu obično odvija istodobno i na području iste države članice.”

               3.2.

               Rezerve u vezi s Preporučenom praksom 19. i 52. zadržavaju se.

               3.3.

               Prva rečenica teksta rezerve u vezi s Normom 28. zamjenjuje se sljedećim:
               „Zajednica primjenjuje odredbe ove Norme i u slučaju nepotpunih deklaracija.”

         4.   Prilog B2.

      o oslobođenju od uvoznih carina i poreza za robu deklariranu za domaću uporabu

               4.1.

               Opća rezerva i rezerve u vezi s Preporučenom praksom 20., 27., 32. i 33. te Normom 34. zadržavaju se.

               4.2.

               Tekst rezerve u vezi s Normom 3. zamjenjuje se sljedećim:
               „Prema zakonodavstvu Zajednice oslobođenje za pošiljke neznatne vrijednosti odobrava se samo ako se one izravno šalju iz neke treće zemlje primatelju u Zajednici.”

               4.3.

               U posljednjoj rečenici teksta rezerve u vezi s Preporučenom praksom 10. „povezano je” zamjenjuje se s „može biti povezano”.

               4.4.

               Tekst rezerve u vezi s Preporučenom praksom 16. zamjenjuje se sljedećim:
               „Oslobođenje se odobrava za dotične tvari ako će se one koristiti isključivo u nekomercijalne, medicinske ili znanstvene svrhe.”

               4.5.

               Tekstu rezerve u vezi s Preporučenom praksom 18. dodaje se drugi stavak koji glasi:
               „Države članice imaju mogućnost izuzeti vozila s dvojnom namjenom koja se rabe u komercijalne ili profesionalne svrhe iz oslobođenja od poreza na dodanu vrijednost.”

               4.6.

               Tekst rezerve u vezi s Preporučenom praksom 9. zamjenjuje se sljedećim:
               „Oslobođenje od uvoznih carina i poreza za robu obuhvaćenu Preporučenom praksom 17. može se uvjetovati time da su carine ili porezi kojima roba obično podliježe već naplaćeni u polaznoj zemlji ili zemlji podrijetla. Rok u kojem roba nakon uvoza mora ostati u posjedu ili u vlasništvu korisnika utvrđuje se na 12 mjeseci.”

               4.7.

               Tekst rezerve u vezi s Normom 21. zamjenjuje se sljedećim:
               „Države članice imaju mogućnost uvjetovati oslobođenje od poreza na dodanu vrijednost na miraz i pokretnu imovinu osobe koja mijenja svoje prebivalište time da su carine i/ili porezi kojima roba obično podliježe već naplaćeni u polaznoj zemlji otpreme ili zemlji podrijetla.
               Oslobođenje … (ostalo ostaje nepromijenjeno).”

               4.8.

               Tekst prve alineje rezerve u vezi s Preporučenom praksom 23. zamjenjuje se sljedećim:

                           „—

                           najranije dva mjeseca prije dana određenog za vjenčanje. U tom slučaju oslobođenje podliježe polaganju primjerenog osiguranja za carine, dok u slučaju oslobođenja od poreza to osiguranje nije obavezno …”

               4.9.

               Tekst drugog stavka i tablice iz rezerve u vezi s Normom 28. zamjenjuje se sljedećim:
               „Osim količinskih ograničenja na duhan, alkohol i alkoholna pića, u zakonodavstvu Zajednice su u vezi s dolje navedenim proizvodima predviđeni maksimalni porezi ili carine i porezne olakšice i maksimalne količine prikazane uz svaki proizvod:
               Oslobođenje od:

                           poreza

                                       (a)

                                       kava:
                                       ili
                                       ekstrakti i esencije kave:

                           500 grama
                           200 grama

                                       (b)

                                       čaj:
                                       ili
                                       ekstrakti i esencije čaja:

                           100 grama
                           40 grama

                           carina i poreza:

                                       (c)

                                       parfemi:
                                       ili
                                       toaletne vode:

                           50 grama
                           0,25 litara.”

               4.10.

               Početak prve rečenice rezerve u vezi s Preporučenom praksom 29. zamjenjuje se sljedećim:
               „Odobrava se uvoz robe navedene u Preporučenoj praksi uz oslobođenje od uvoznih carina i poreza …”

               4.11.

               Tekst rezerve u vezi s Preporučenom praksom 35. zamjenjuje se sljedećim:
               „U zakonodavstvu Zajednice predviđa se oslobođenje navedeno u ovoj Preporučenoj praksi, pod uvjetom da se predmetni materijali u uobičajenim okolnostima ne rabe ponovno. Oslobođenje tih materijala od poreza obično se odobrava samo pod dodatnim uvjetom da je njihova vrijednost sadržana u poreznoj osnovici robe koja se prevozi.”

         5.   Prilog B3.

      o ponovnom uvozu u istu državu

               5.1.

               Opća rezerva i rezerve u vezi s Preporučenom praksom 8. i 24. zadržavaju se.

               5.2.

               Rezerva u vezi s Preporučenom praksu 11. ukida se.

         6.   Prilog C1.

      o konačnom izvozu

               6.1.

               Rezerve (opća rezerva i rezerve u vezi s Preporučenom praksom 10. i 21.) zadržavaju se.

         7.   Prilog D1.

      o pravilima o podrijetlu

               7.1.

               Rezerve u vezi s Normom 7. i Preporučenom praksom 10. zadržavaju se.

               7.2.

               U drugom stavku teksta rezerve u vezi s Normom 8. „Nomenklatura Vijeća za carinsku suradnju (VCS)” zamjenjuje se s „Nomenklatura harmoniziranog sustava”.

         8.   Prilog D2

      o dokumentaciji s dokazima o podrijetlu robe

               8.1.

               Rezerve u vezi s Preporučenom praksom 3., 10. i 12. zadržavaju se.

         9.   Prilog E1.

      o carinskom provozu

               9.1.

               Tekst opće rezerve zamjenjuje se sljedećim:
               „Iako države članice Zajednice čine jedinstveno područje, svaka država članica ima mogućnost uvođenja pojednostavljenih provoznih postupaka koji se pod određenim okolnostima primjenjuju na robu koja nije predviđena za kretanje preko područja druge države članice.
               Države članice također imaju mogućnost da putem bilateralnih ili multilateralnih dogovara između sebe uvode pojednostavljene postupke koji udovoljavaju kriterijima utvrđenim prema potrebi i koji se primjenjuju na određeni promet ili određena poduzeća.”

         10.   Prilog E3.

      o carinskim skladištima

               10.1.

               Opća rezerva zadržava se.

               10.2.

               U vezi s Preporučenom praksom 9. izražava se sljedeća rezerva:
               „Prema zakonodavstvu Zajednice se u okviru postupka carinskog skladištenja mora osigurati ‚prikladan carinski nadzor’. Neovisno o metodi nadzora koja se koristi, države članice imaju mogućnost zatražiti osiguranje.”

               10.3.

               U vezi s Preporučenom praksom 11. izražava se sljedeća rezerva:
               „Zajednica obično primjenjuje odredbe ove Preporučene prakse, ali zadržava pravo da to u iznimnim okolnostima ne čini.”

               10.4.

               U vezi s Preporučenom praksom 13. izražava se sljedeća rezerva:
               „Ova Preporučena praksa ne primjenjuje se na porez na dodanu vrijednost.
               Države članice Zajednice slobodno odlučuju o tome hoće li dopustiti povrat carina ili ne.”

               10.5.

               U vezi s Preporučenom praksom 15. izražava se sljedeća rezerva:
               „U zakonodavstvu Zajednice se ne predviđa skladištenje robe koja podliježe domaćim carinama ili porezima ili im je podlijegala u carinskom skladištu, bez obzira na to hoće li se predmetna roba kasnije izvesti ili ne.”

               10.6.

               Tekst rezerve u vezi s Praksom 18. zamjenjuje se sljedećim:
               „U Zajednici se uvozna roba može podvrgnuti uobičajenim oblicima rukovanja kako bi se osiguralo njezino očuvanje ili tržišna kakvoća ili kako bi ju se pripremilo za distribuciju ili preprodaju.
               U određenim okolnostima se robom obuhvaćenom zajedničkom poljoprivrednom politikom može rukovati samo na način posebno predviđen za tu robu.”

               10.7.

               Tekst rezerve u vezi s Normom 19. zamjenjuje sa sljedećim:
               „Prema zakonodavstvu Zajednice o carinskim skladištima skladištenje robe nije vremenski ograničeno. Ipak, u iznimnim slučajevima to razdoblje može biti kraće od godine dana.”

         11.   Prilog E4.

      o povratu carine

               11.1

               Rezerve (opća rezerva i rezerve u vezi s Normom 5.) zadržavaju se.

         12.   Prilog E5.

      o privremenom uvozu koji podliježe ponovnom izvozu u istu državu

               12.1.

               Opća rezerva i rezerve u vezi s Normom 14. i Preporučenom praksom 33. i 37. zadržavaju se.

               12.2.

               U vezi s Normom 4. izražava se rezerva koja glasi kako slijedi:
               „Prema zakonodavstvu Zajednice ne dozvoljava se privremeni uvoz robe koja je radi okončanja postupka privremenog uvoza ili unutarnje proizvodnje puštena u postupak carinskog skladištenja ili smještena u slobodnu zonu prije ponovnog izvoza (slobodne zone uspostavljene su u Danskoj, Njemačkoj, Grčkoj, Španjolskoj, Irskoj, Italiji, Portugalu i Ujedinjenoj Kraljevini).”

               12.3.

               U vezi s Preporučenom praksom 5. izražava se rezerva koja glasi kako slijedi:
               „Zajednica obično primjenjuje odredbe ove Preporučene prakse, ali zadržava pravo da to u iznimnim okolnostima ne čini.”

               12.4.

               Tekst rezerve u vezi s Normom 23. zamjenjuje se sljedećim:
               „U državama članicama u kojima postoje slobodne zone (Danska, Njemačka, Grčka, Španjolska, Irska, Italija, Portugal i Ujedinjena Kraljevina) ova se Norma primjenjuje samo ako se roba smješta u zone s ciljem njihovog kasnijeg izvoza iz carinskoga područja Zajednice.”

               12.5.

               U vezi s Preporučenom praksom 36. izražavaju se četiri rezerve, po jedna za ambalažu, gospodarska vozila, kontejnere i palete. One glase kako slijedi:
               Rezerva u vezi s ambalažom

                  „Prema zakonodavstvu Zajednice se na temelju usmene deklaracije i uz podnošenje popisa robe može dopustiti privremeni uvoz ambalaže koju punjenu uvozi osoba s poslovnim nastanom izvan carinskoga područja Zajednice, a koja nosi neizbrisive i neodvojive oznake. Za ostale vrste ambalaže se za postupak privremenog uvoza mora podnijeti pismena deklaracija.
                  Prema zakonodavstvu Zajednice privremeni uvoz bez osiguranja dopušten je i za ambalažu koja se uvozi prazna, a koja nosi neizbrisive i neodvojive oznake, ako se zbog njezine uporabe za komercijalne svrhe ne sumnja u njezin ponovni izvoz. Oslobođenje od polaganja osiguranja također je predviđeno za ambalažu koja se uvozi puna, a uz koju se predaje usmena deklaracija i podnosi popis robe, osim ako nadležna tijela izričito ne zatraže osiguranje.”

               Rezerva u vezi s gospodarskim cestovnim vozilima

                  „U zakonodavstvu Zajednice predviđa se da ako postoji ozbiljan rizik nepoštivanja obveze ponovnog izvoza gospodarskog cestovnog vozila, postupak privremenog uvoza se primjenjuje uz podnošenje dokumenta predviđenog nekom međunarodnom konvencijom ili uz podnošenje deklaracije; u slučaju podnošenja deklaracije, carinsko tijelo može zatražiti osiguranje.”

               Rezerva u vezi s kontejnerima

                  „Prema zakonodavstvu Zajednice privremeni uvoz kontejnera, neovisno o tome jesu li odobreni za prijevoz robe s carinskom plombom, dopušten je bez formalnosti od trenutka ulaska u carinsko područje Zajednice, pod uvjetom da su kontejneri trajno označeni na primjerenom i jasno vidljivom mjestu, s podacima o identitetu vlasnika ili operatora te identifikacijskim oznakama i brojevima dodijeljenih vlasniku ili operatoru, tara-težinom kontejnera (osim u slučaju kontejnera s pomičnim dijelova koji se koriste za kombinirani željezničko-cestovni prijevoz) i oznakom zemlje u kojoj je kontejner službeno registriran (osim u slučaju zračnog prijevoza).
                  Kontejnerima koji ne zadovoljavaju te uvjete može se odobriti privremeni uvoz u carinsko područje Zajednice uz podnošenje pisane deklaracije nakon izdavanja odobrenja i, ako postoje osnovane ili ozbiljne sumnje u vezi poštivanja obveze ponovnog izvoza, uz podnošenje popisa robe i/ili polaganja osiguranja.”

               Rezerva u vezi s paletama

                  „Prema zakonodavstvu Zajednice privremeni uvoz paleta dopušta se bez formalnosti od trenutka ulaska u carinsko područje Zajednice, sve dok se može utvrditi njihov identitet. U protivnom se mora podnijeti pisani zahtjev i izdati odobrenje.
                  U oba slučaja se može zatražiti pisana deklaracija i, prema potrebi, osiguranje, ako carinska tijela smatraju da postoji ozbiljan rizik od nepoštivanja obveze ponovnog izvoza.”

               12.6.

               Početak druge rečenice rezerve u vezi s Preporučenom praksom 38. zamjenjuje se sljedećim:
               „Privremeni uvoz uz djelomično oslobođenje od uvoznih carina ne primjenjuje se na potrošnu robu i robu čija…”

         13.   Prilog E6.

      o privremenom uvozu radi unutarnje proizvodnje

               13.1.

               Opća rezerva i rezerva u vezi s Normom 19. zadržavaju se.

               13.2.

               Tekst rezerve u vezi s Preporučenom praksom 5. zamjenjuje se sljedećim:
               „Zajednica obično primjenjuje odredbe ove Preporučene prakse, ali zadržava pravo da to u iznimnim okolnostima ne čini.”

               13.3.

               U vezi s Preporučenom praksom 16. izražava se rezerva koja glasi kako slijedi:
               „Ako carinsko tijelo zatraži osiguranje, vrstu i iznos osiguranja utvrđuju carinska tijela svake države članice.”

               13.4.

               Tekst rezerve u vezi s Normom 34. zamjenjuje se sljedećim:
               „U državama članicama u kojima postoje slobodne zone (Danska, Njemačka, Grčka, Španjolska, Irska, Italija, Portugal i Ujedinjena Kraljevina) ova se Norma primjenjuje samo kada se proizvodi dobiveni u postupku unutarnje proizvodnje smještaju u zone s ciljem njihovog kasnijeg izvoza iz carinskog područja Zajednice.”

               13.5.

               Tekst rezerve u vezi s Preporučenom praksom 39. zamjenjuje se sljedećim:
               „U zakonodavstvu Zajednice se ne predviđa ograničenje slično onome koje se spominje u ovoj Preporučenoj praksi. Ako dođe do nastanka carinskog duga za proizvode dobivene u postupku unutarnje proizvodnje ili robu u nepromijenjenom stanju, na iznos propisane uvozne carine naplaćuju se kompenzacijske kamate.”

         14.   Prilog E8.

      o privremenom izvoz radi vanjske proizvodnje

               14.1.

               Opća rezerva i rezerva u vezi s Normom 20. zadržavaju se.

               14.2.

               Tekst rezerve u vezi s Preporučenom praksom 3. zamjenjuje se sljedećim:
               „Zajednica obično primjenjuje odredbe ove Preporučene prakse, ali zadržava pravo da to u iznimnim okolnostima ne čini.”

         15.   Prilog F1.

      o slobodnim zonama

               15.1.

               Tekst opće rezerve zamjenjuje se sljedećim:
               „Prema zakonodavstvu Zajednice državama članicama se ostavlja mogućnost da određene dijelove carinskog područja Zajednice proglasi slobodnim zonama. Do sada su slobodne zone tog tipa uspostavljene u Danskoj, Njemačkoj, Grčkoj, Španjolskoj, Irskoj, Italiji, Portugalu i Ujedinjenoj Kraljevini.
               Povrh toga se u zakonodavstvu Zajednice predviđa posebna vrsta slobodnih zona pod nazivom ‚slobodna skladišta’ na koja se primjenjuju potpuno ista pravila kao i ona kojima se uređuju slobodne zone. Slobodna skladišta su do sada uspostavljena u Španjolskoj, Francuskoj, Italiji, Nizozemskoj i Portugalu.
               Osim toga zakonodavstvom Zajednice se obuhvaća samo dio postupaka iz ovog Priloga. Što se tiče područja koja nisu obuhvaćena zakonodavstvom Zajednice, države članice prema potrebi izražavaju vlastite rezerve.”

               15.2.

               Tekst rezerve u vezi s Normom 21. zamjenjuje se sljedećim:
               „Prema zakonodavstvu Zajednice skladištenje robe nije vremenski ograničeno. Ipak, u iznimnim slučajevima to razdoblje može biti kraće od godine dana.”

         16.   Prilog F2.

      o preradi robe za domaću uporabu

               16.1.

               Rezerve (opća rezerva i rezerve u vezi s Preporučenom praksom 7.) se zadržavaju.

         17.   Prilog F3.

      o carinskim olakšicama za putnike

               17.1.

               Opća rezerva i rezerve u vezi s Normama 21., 38. i 44. te s Preporučenom praksom 45. zadržavaju se.

               17.2.

               U vezi s Preporučenom praksom 18. izražava se rezerva koja glasi kako slijedi:
               „U zakonodavstvu Zajednice ne predviđa se sustav paušalnog utvrđivanja poreza na dodanu vrijednost i trošarina.”

               17.3.

               U vezi s Preporučenom praksom 31. izražava se sljedeća rezerva koja glasi:
               „U zakonodavstvu Zajednice predviđa se da kada postoji ozbiljan rizik od nepoštivanja obveze ponovnog izvoza prijevoznog sredstva za privatnu uporabu, postupak privremenog uvoza primjenjuje se uz podnošenje dokumenta predviđenog u nekoj međunarodnoj konvenciji ili uz podnošenje deklaracije; u slučaju podnošenja deklaracije carinsko tijelo ima mogućnost zatražiti osiguranje.”

         18.   Prilog F6.

      o povratu uvoznih carina i poreza

               18.1.

               Rezerve (opća rezerva i rezerve u vezi s Normom 7.) se zadržavaju.


title: 2008/859/EZ: Odluka Vijeća od 4. studenoga 2008. o izmjeni dijela I. Priloga 3. Zajedničkim konzularnim uputama o državljanima trećih zemalja koji moraju imati zrakoplovno-tranzitnu vizu

text:
               19/Sv. 11

               HR

               Službeni list Europske unije

               106

         32008D0859

               L 303/11

               SLUŽBENI LIST EUROPSKE UNIJE

         ODLUKA VIJEĆA
   od 4. studenoga 2008.
   o izmjeni dijela I. Priloga 3. Zajedničkim konzularnim uputama o državljanima trećih zemalja koji moraju imati zrakoplovno-tranzitnu vizu
   (2008/859/EZ)
   VIJEĆE EUROPSKE UNIJE,
   uzimajući u obzir Uredbu Vijeća (EZ) br. 789/2001 od 24. travnja 2001. o zadržavanju provedbenih ovlasti Vijeća u pogledu određenih detaljnih odredbi i praktičnih postupaka za ispitivanje zahtjevâ za izdavanje viza (1),
   uzimajući u obzir inicijativu Francuske,
   budući da:

               (1)

               Dio I. Priloga 3. Zajedničkim konzularnim uputama sadrži zajednički popis trećih zemalja za čije državljane sve države članice propisuju obvezu posjedovanja zrakoplovno-tranzitne vize.

               (2)

               Francuska, kad je riječ o državljanima Gane i Nigerije, želi obvezu posjedovanja zrakoplovno-tranzitne vize ograničiti na osobe koje nemaju valjanu vizu koju su izdale države članice Europske unije ili koja važi za državu ugovornicu Sporazuma o Europskom gospodarskom prostoru od 2. svibnja 1992., Kanadu, Japan, Švicarsku ili Sjedinjene Američke Države. Zajedničke konzularne upute bi stoga trebalo na odgovarajući način izmijeniti.

               (3)

               U skladu s člancima 1. i 2. Protokola o stajalištu Danske, priloženog Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke, ona ju ne obvezuje niti se na nju primjenjuje. Kako se ova Odluka temelji na schengenskoj pravnoj stečevini temeljem odredbi glave IV. dijela trećeg Ugovora o osnivanju Europske zajednice, Danska, u skladu s člankom 5. spomenutog Protokola, u roku od 6 mjeseci nakon što Vijeće donese ovu Odluku odlučuje hoće li ju prenijeti u svoje nacionalno pravo.

               (4)

               Što se tiče Islanda i Norveške, ova Odluka predstavlja razvoj odredaba schengenske pravne stečevine, u smislu Sporazuma kojeg su sklopili Vijeće Europske unije i Republika Island i Kraljevina Norveška o pridruživanju tih dvaju država provedbi, primjeni i razvoju schengenske pravne stečevine (2), koje spadaju u područje iz članka 1. točke A Odluke Vijeća 1999/437/EZ od 17. svibnja 1999. o određenim dogovorima za primjenu tog Sporazuma (3).

               (5)

               Što se tiče Švicarske, ova Odluka predstavlja razvoj odredaba schengenske pravne stečevine, u smislu Sporazuma sklopljenog između Europske unije, Europske Zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine, koje spadaju u područje iz članka 1. točke A Odluke 1999/437/EZ u vezi s člankom 3. odluka Vijeća 2008/146/EZ (4) i 2008/149/PUP (5).

               (6)

               Što se tiče Lihtenštajna, ova Odluka predstavlja razvoj odredaba schengenske pravne stečevine, u smislu Protokola potpisanog između Europske unije, Europske zajednice, Švicarske Konfederacije i Kneževine Lihtenštajna o pristupanju Kneževine Lihtenštajna Sporazumu između Europske unije, Europske zajednice i Švicarske Konfederacije o pridruživanju Švicarske Konfederacije provedbi, primjeni i razvoju schengenske pravne stečevine (6), koje spadaju u područje iz članka 1. točke A Odluke 1999/437/EZ u vezi s člankom 3. odluka Vijeća 2008/261/EZ (7) i 2008/262/EZ (8).

               (7)

               Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne schengenske pravne stečevine (9). Ujedinjena Kraljevina stoga ne sudjeluje u njezinu donošenju, ona ju ne obvezuje niti se na nju primjenjuje.

               (8)

               Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (10). Irska stoga ne sudjeluje u njezinu donošenju, ona ju ne obvezuje niti se ne nju primjenjuje.

               (9)

               Što se tiče Cipra, ova Odluka predstavlja akt koji se temelji na schengenskoj pravnoj stečevini ili je s njom na koji drugi način povezan u smislu članka 3. stavka 2. Akta o pristupanju iz 2003.

               (10)

               Ova Odluka predstavlja akt koji se temelji na schengenskoj pravnoj stečevini ili je s njom na koji drugi način povezan u smislu članka 4. stavka 2. Akta o pristupanju iz 2003.,

         DONIJELO JE OVU ODLUKU:
   Članak 1.
   Dio I. Priloga 3. Zajedničkim konzularnim uputama mijenja se kako slijedi:

               1.

               U unosu koji se odnosi na Ganu, sadašnja bilješka zamjenjuje se sljedećim:
               „Za zemlje Beneluksa, Francusku, Njemačku, Italiju i Španjolsku
               Sljedeće osobe ne moraju imati zrakoplovno- tranzitnu vizu:

                           —

                           Državljani koji imaju valjanu vizu za državu članicu EU-a ili za državu ugovornicu Sporazuma o Europskom gospodarskom prostoru od 2. svibnja 1992., Kanadu, Japan, Švicarsku ili Sjedinjene Američke Države ili kad se vraćaju iz tih država nakon što su upotrijebili vizu.”

               2.

               U unosu koji se odnosi na Nigeriju, sadašnja bilješka zamjenjuje se sljedećim:
               „Za zemlje Beneluksa, Francusku, Njemačku, Italiju i Španjolsku
               Sljedeće osobe ne moraju imati zrakoplovno-tranzitnu vizu:

                           —

                           Državljani koji imaju valjanu vizu za državu članicu EU-a ili za državu ugovornicu Sporazuma o Europskom gospodarskom prostoru od 2. svibnja 1992., Kanadu, Japan, Švicarsku ili Sjedinjene Američke Države ili kad se vraćaju iz tih država nakon što su upotrijebili vizu.”

         Članak 2.
   Ova se Odluka primjenjuje od 5. studenoga 2008.
   Članak 3.
   Ova je Odluka upućena državama članicama u skladu s Ugovorom o osnivanju Europske zajednice.

      Sastavljeno u Bruxellesu 4. studenoga 2008.

            Za Vijeće

            Predsjednica

         C. LAGARDE

      (1)  SL L 116, 26.4.2001., str. 2.

      (2)  SL L 176, 10.7.1999., str. 36.

      (3)  SL L 176, 10.7.1999., str. 31.

      (4)  SL L 53, 27.2.2008., str. 1.

      (5)  SL L 53, 27.2.2008., str. 50.

      (6)  SL L 83, 26.3.2008., str. 3.

      (7)  Vidjeti bilješku 6.

      (8)  SL L 83, 26.3.2008., str. 5.

      (9)  SL L 131, 1.6.2000., str. 43.

      (10)  SL L 64, 7.3.2002., str. 20.


title: 2013/625/EU: Odluka Europskog parlamenta od 17. travnja 2013. o zaključenju poslovnih knjiga Europskog zajedničkog poduzeća za ITER i razvoj energije fuzije za financijsku godinu 2011.

text:
               16.11.2013

               HR

               Službeni list Europske unije

               L 308/91

         ODLUKA EUROPSKOG PARLAMENTA
   od 17. travnja 2013.
   o zaključenju poslovnih knjiga Europskog zajedničkog poduzeća za ITER i razvoj energije fuzije za financijsku godinu 2011.
   (2013/625/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Vijeća (EU) 2017/192 od 8. studenoga 2016. o sklapanju Protokola uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba u vezi sa sudjelovanjem Republike Hrvatske kao ugovorne stranke nakon njezinog pristupanja Europskoj uniji

text:
               4.2.2017

               HR

               Službeni list Europske unije

               L 31/1

         ODLUKA VIJEĆA (EU) 2017/192
   od 8. studenoga 2016.
   o sklapanju Protokola uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba u vezi sa sudjelovanjem Republike Hrvatske kao ugovorne stranke nakon njezinog pristupanja Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 6. točkom (a) i člankom 218. stavkom 8. drugim podstavkom,
   uzimajući u obzir Akt o pristupanju Republike Hrvatske, a posebno njegov članak 6. stavak 2.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               U skladu s Odlukom Vijeća 2014/122/EU (2), Protokol uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba, kako bi se uzelo u obzir pristupanje Republike Hrvatske Europskoj uniji, potpisan je 4. ožujka 2016., podložno njegovu kasnijem sklapanju.

               (2)

               Protokol bi trebalo sklopiti u ime Europske unije i njezinih država članica,

         DONIJELO JE OVU ODLUKU:
   Članak 1.
   Protokol uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba u vezi sa sudjelovanjem Republike Hrvatske kao ugovorne stranke nakon njezinog pristupanja Europskoj uniji (3) odobrava se u ime Europske Unije i njezinih država članica.
   Članak 2.
   Predsjednik Vijeća određuje osobu koja je ovlaštena u ime Europske unije i njezinih država članica poslati obavijest predviđenu u članku 6. Protokola, kako bi se izrazila suglasnost Europske unije i njezinih država članica da budu obvezane Protokolom (4).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 8. studenoga 2016.

            Za Vijeće

            Predsjednik

         P. KAŽIMÍR

      (1)  Suglasnost dana 14. rujna 2016. (još nije objavljeno u Službenom listu).

      (2)  Odluka Vijeća 2014/122/EU od 11. veljače 2014. o potpisivanju, u ime Europske unije i njezinih država članica, Protokola uz Sporazum između Europske zajednice i njezinih država članica, s jedne strane, i Švicarske Konfederacije, s druge strane, o slobodnom kretanju osoba u vezi sa sudjelovanjem Republike Hrvatske kao ugovorne stranke nakon njezinog pristupanja Europskoj uniji (SL L 69, 8.3.2014., str. 2.).

      (3)  Tekst Protokola objavljen je u Službenom listu Europske unije (SL L 31, 4.2.2017, str. 3.).

      (4)  Glavno tajništvo Vijeća objavit će datum stupanja Protokola na snagu u Službenom listu Europske unije.


title: Odluka Vijeća 2014/508/ZVSP od 30. srpnja 2014. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
               30.7.2014

               HR

               Službeni list Europske unije

               L 226/23

         ODLUKA VIJEĆA 2014/508/ZVSP
   od 30. srpnja 2014.
   o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir Odluku Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (1), a posebno njezin članak 3. stavak 1.,
   budući da:

               (1)

               Vijeće je 17. ožujka 2014. donijelo Odluku 2014/145/ZVSP.

               (2)

               Imajući u vidu težinu situacije u Ukrajini, Vijeće smatra da bi dodatne osobe i subjekte trebalo dodati na popis osoba, subjekata i tijela koji podliježu mjerama ograničavanja iz Priloga Odluci 2014/145/ZVSP.

               (3)

               Prilog Odluci 2014/145/ZVSP trebalo bi stoga izmijeniti na odgovarajući način,

         DONIJELO JE OVU ODLUKU:
   Članak 1.
   Osobe i subjekti navedeni u Prilogu ovoj Odluci dodaju se na popis iz Priloga Odluci 2014/145/ZVSP.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 30. srpnja 2014.

            Za Vijeće

            Predsjednik

         S. GOZI

      (1)  SL L 78, 17.3.2014., str. 16.

      PRILOG
      POPIS OSOBA I SUBJEKATA IZ ČLANKA 1.
      Pojedinci

                  Ime

                  Identifikacijski podaci

                  Obrazloženje

                  Datum uvrštenja

                  1.

                  Alexey Alexeyevich GROMOV

                  Rođen 31.5.1960. u Zagorsku (Sergiev Posad)

                  Kao prvi zamjenik voditelja predsjedničke administracije odgovoran je za davanje uputa ruskim medijskim kućama da izvješćuju na način koji pogoduje separatistima u Ukrajini i pripojenju Krima te tako podupire destabilizaciju istočne Ukrajine i pripojenje Krima.

                  30.7.2014.

                  2.

                  Oksana TCHIGRINA
                  Оксана Чигрина

                  Glasnogovornica takozvane „vlade” takozvane „Narodne Republike Luganska” koja je davala izjave kojima se opravdava, između ostalog, rušenje ukrajinskog vojnog zrakoplova, uzimanje talaca i borbene aktivnosti nezakonitih naoružanih skupina kojima se posljedično podrivala teritorijalna cjelovitost, suverenitet i jedinstvo Ukrajine.

                  30.7.2014.

                  3.

                  Boris LITVINOV
                  Борис Литвинов

                  Od 22. srpnja predsjeda takozvanim „Vrhovnim vijećem” takozvane „Narodne Republike Donjetska” te je bio na izvorištu politika i organizacije nezakonitog referenduma koji je doveo do proglašenja takozvane „Narodne Republike Donjetska”, što je predstavljalo kršenje teritorijalne cjelovitosti, suvereniteta i jedinstva Ukrajine.

                  30.7.2014.

                  4.

                  Sergey ABISOV

                  Rođen 27.11.1967.

                  Prihvaćanjem svojeg imenovanja takozvanim „ministrom unutarnjih poslova Republike Krima” od strane Predsjednika Rusije 5. svibnja 2014. (Odlukom br. 301) te svojim djelovanjem u svojstvu takozvanog „ministra unutarnjih poslova” podrivao je teritorijalnu cjelovitost, suverenitet i jedinstvo Ukrajine.

                  30.7.2014.

                  5

                  Arkady Romanovich ROTENBERG

                  Rođen 15.12.1951. u Lenjingradu (St Petesburg)

                  Rotenberg je dugogodišnji poznanik predsjednika Putina i njegov bivši partner za sparing u džudu.
                  Obogatio se tijekom mandata predsjednika Putina. Ruski donositelji odluka pogodovali su mu u dodjeli važnih ugovora od strane ruske države ili državnih poduzeća. Njegovim je društvima posebno dodijeljeno nekoliko vrlo unosnih ugovora za pripremu Olimpijskih igara u Sočiju.
                  Glavni je dioničar Giprotransmosta, trgovačkog društva koje je dobilo ugovor o javnoj nabavi od ruskog trgovačkog društva u državnom vlasništvu za izradu studije izvedivosti o gradnji mosta od Rusije do nezakonito pripojene Autonomne Republike Krima. Time je konsolidirao njegovu integraciju u Rusku Federaciju, čime se dalje podriva teritorijalna cjelovitost Ukrajine.

                  30.7.2014.

                  6.

                  Konstantin Valerevich MALOFEEV
                  Константин Валерьевич Малофеев

                  Rođen 3.7.1974. u Puschinu

                  Malofeev je blisko povezan s ukrajinskim separatistima u istočnoj Ukrajini i na Krimu. Bivši je poslodavac g. Borodaija, takozvanog predsjednika vlade takozvane „Narodne Republike Donjetska”, te se susreo s g. Aksyonovim, takozvanim predsjednikom vlade takozvane „Republike Krima”, tijekom razdoblja pripojenja Krima. Ukrajinska vlada pokrenula je kaznenu istragu njegove navodne materijalne i financijske potpore separatistima.
                  Osim toga, dao je više javnih izjava potpore pripojenju Krima i uključenju Ukrajine u Rusiju te je u lipnju 2014. izjavio da se „ne može uključiti cijela Ukrajina u Rusiju. Možda istok (Ukrajine)”.
                  Stoga g. Malofeev podupire destabilizaciju istočne Ukrajine.

                  30.7.2014.

                  7.

                  Yuriy Valentinovich KOVALCHUK
                  Юрий Валентинович Ковальчук

                  Rođen 25.7.1951. u Lenjingradu (St Petesburg)

                  Kovalchuk je dugogodišnji poznanik predsjednika Putina. Suosnivač je takozvanog društva Ozero Dacha, zadruge koja povezuje utjecajnu skupinu pojedinaca bliskih predsjedniku Putinu.
                  Ostvaruje korist od svojih veza s ruskim donositeljima odluka. Predsjednik je i najveći dioničar društva Bank Rossiya. Godine 2013. bio je vlasnik otprilike 38 % društva Bank Rossiya, koje se smatra osobnom bankom visokih dužnosnika Ruske Federacije. Od nezakonitog pripojenja Krima, Bank Rossiya otvorila je podružnice diljem Krima i Sevastopolja, čime je konsolidirala njihovu integraciju u Rusku Federaciju.
                  Osim toga, Bank Rossiya ima važne interese u društvu National Media Group koje nadzire televizijske postaje koje aktivno podupiru politike ruske vlade za destabilizaciju Ukrajine.

                  30.7.2014.

                  8.

                  Nikolay Terentievich SHAMALOV
                  Николай Терентьевич Шамалов

                  Rođen 24.1.1950.

                  Shamalov je dugogodišnji poznanik predsjednika Putina. Suosnivač je takozvanog društva Ozero Dacha, zadruge koja povezuje utjecajnu skupinu pojedinaca bliskih predsjedniku Putinu.
                  Ostvaruje korist od svojih veza s ruskim donositeljima odluka. Drugi je najveći dioničar društva Bank Rossiya. Godine 2013. bio je vlasnik otprilike 10 % društva Bank Rossiya, koje se smatra osobnom bankom visokih dužnosnika Ruske Federacije. Od nezakonitog pripojenja Krima, Bank Rossiya otvorila je podružnice diljem Krima i Sevastopolja, čime je konsolidirala njihovu integraciju u Rusku Federaciju.
                  Osim toga, Bank Rossiya ima važne interese u društvu National Media Group koje nadzire televizijske postaje koje aktivno podupiru politike ruske vlade za destabilizaciju Ukrajine.

                  30.7.2014.

      Subjekti

                  Naziv

                  Identifikacijski podaci

                  Obrazloženje

                  Datum uvrštenja

                  1.

                  JOINT-STOCK COMPANY CONCERN ALMAZ-ANTEY (poznat i kao ALMAZ-ANTEY CORP; poznat i kao ALMAZ-ANTEY DEFENSE CORPORATION; poznat i kao ALMAZ-ANTEY JSC;),

                  41 ul. Vereiskaya, Moscow 121471, Russia;
                  Internetske stranice: almaz-antey.ru;
                  Adresa e-pošte: antey@almaz-antey.ru

                  Almaz-Antei rusko je trgovačko društvo u državnom vlasništvu. Proizvodi protuzračno naoružanje, uključujući projektile zemlja-zrak koje isporučuje ruskoj vojsci. Ruske vlasti dostavljaju teško naoružanje separatistima u istočnoj Ukrajini, doprinoseći destabilizaciji Ukrajine. Tim se oružjem koriste separatisti, između ostalog, za rušenje zrakoplova. Kao društvo u državnom vlasništvu Almaz-Antei time doprinosi destabilizaciji Ukrajine.

                  30.7.2014.

                  2.

                  DOBROLET poznat i kao DOBROLYOT
                  Добролет/Добролёт

                  Kod zrakoplovne kompanije: QD
                  International Highway, House 31, building 1, 141411 Moscow
                  141411, Москва г, Международное ш, дом 31, строение 1
                  Website: www.dobrolet.com

                  Dobrolet je poduzeće kći ruske zrakoplovne kompanije u državnom vlasništvu. Od nezakonitog pripojenja Krima dosad je isključivo Dobrolet upravljao letovima između Moskve i Simferopolja. Stoga olakšava integraciju nezakonito pripojene Autonomne Republike Krima u Rusku Federaciju i podriva suverenitet i teritorijalnu cjelovitost Ukrajine.

                  30.7.2014.

                  3.

                  RUSSIAN NATIONAL COMMERCIAL BANK

                  Ovlaštenje za obavljanje djelatnosti Središnje banke Rusije br. 1354
                  Russian Federation, 127 030 Moscow, Krasnoproletarskaya street 9/5.

                  Nakon nezakonitog pripojenja Krima, ruska Nacionalna komercijalna banka (RNCB) došla je u potpuno vlasništvo takozvane „Republike Krima”. Postala je dominantan akter na tržištu, premda prije pripojenja nije bila prisutna na Krimu. Kupnjom ili preuzimanjem podružnica banaka koje su poslovale na Krimu ali koje su se povlačile, RNCB je materijalno i financijski podupirao aktivnosti ruske vlade u pogledu uključenja Krima u Rusku Federaciju, time podrivajući teritorijalnu cjelovitost Ukrajine.

                  30.7.2014.


title: Odluka Europskog parlamenta (EU, Euratom) 2016/2160 od 27. listopada 2016. o razrješnici za izvršenje proračuna Europskog zajedničkog poduzeća za ITER i razvoj energije fuzije za financijsku godinu 2014.

text:
               8.12.2016

               HR

               Službeni list Europske unije

               L 333/66

         ODLUKA EUROPSKOG PARLAMENTA (EU, Euratom) 2016/2160
   od 27. listopada 2016.
   o razrješnici za izvršenje proračuna Europskog zajedničkog poduzeća za ITER i razvoj energije fuzije za financijsku godinu 2014.
   EUROPSKI PARLAMENT,

               —

               uzimajući u obzir završne godišnje financijske izvještaje Europskog zajedničkog poduzeća za ITER i razvoj energije fuzije za financijsku godinu 2014.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europskog zajedničkog poduzeća za ITER i razvoj energije fuzije za financijsku godinu 2014., kojemu su priloženi odgovori Zajedničkog poduzeća (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2014., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 12. veljače 2016. o razrješnici koju Zajedničko poduzeće treba dobiti za izvršenje proračuna za financijsku godinu 2014. (05587/2016 – C8-0052/2016),

               —

               uzimajući u obzir svoju odluku od 28. travnja 2016. (3) o odgodi Odluke o razrješnici za financijsku godinu 2014. i odgovore direktora Europskog zajedničkog poduzeća za ITER i razvoj energije fuzije,

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (4), a posebno njezin članak 208.,

               —

               uzimajući u obzir Odluku Vijeća 2007/198/Euratom od 27. ožujka 2007. o osnivanju Europskog zajedničkog poduzeća za ITER i razvoj energije fuzije i davanju povlastica tom poduzeću (5), a posebno njezin članak 5. stavak 3.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (6),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (7),

               —

               uzimajući u obzir članak 94. Poslovnika i Prilog V. Poslovniku,

               —

               uzimajući u obzir drugo izvješće Odbora za proračunski nadzor (A8-0275/2016),

               1.

               daje razrješnicu izvršnom direktoru Europskog zajedničkog poduzeća za ITER i razvoj energije fuzije za izvršenje proračuna Zajedničkog poduzeća za financijsku godinu 2014.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi direktoru Europskog zajedničkog poduzeća za ITER i razvoj energije fuzije, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 422, 17.12.2015., str. 33.

      (2)  SL C 422, 17.12.2015., str. 34.

      (3)  SL L 246, 14.9.2016., str. 438.

      (4)  SL L 298, 26.10.2012., str. 1.

      (5)  SL L 90, 30.3.2007., str. 58.

      (6)  SL L 357, 31.12.2002., str. 72.

      (7)  SL L 328, 7.12.2013., str. 42.


title: Odluka Komisije оd 18. kolovoza 2016. o imenovanju članova Europske savjetodavne skupine za pitanja potrošača i njihovih zamjenika

text:
               23.8.2016

               HR

               Službeni list Europske unije

               C 306/4

         ODLUKA KOMISIJE
   оd 18. kolovoza 2016.
   o imenovanju članova Europske savjetodavne skupine za pitanja potrošača i njihovih zamjenika
   (2016/C 306/05)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Komisije 2009/705/EZ od 14. rujna 2009. o osnivanju Europske savjetodavne skupine za pitanja potrošača (1), a posebno njezin članak 4.,
   budući da:
   Mandat sadašnjih članova Europske savjetodavne skupine za pitanja potrošača istječe 18. srpnja 2016.
   Stoga je na temelju prijedloga država članica i europskih potrošačkih udruga potrebno imenovati nove članove i njihove zamjenike na mandat od tri godine,
   DONIJELA JE OVU ODLUKU:
   Članak 1.
   Sljedeće osobe imenuju se članovima i zamjenicima Europske savjetodavne skupine za pitanja potrošača na mandat od tri godine:

               Članovi

               Zamjenici

               Gabriele ZGUBIC-ENGLEDER (AT)

               Ulrike DOCEKAL (AT)

               Joost VANDENBROUCKE (BE)

               Leen DE CORT (BE)

               Bogomil NIKOLOV (BG)

               Daniela IVANOVA (BG)

               Igor VUJOVIĆ (HR)

               Vlado BILJARSKI (HR)

               Loucas ARISTODEMOU (CY)

               Eleni I. KAKOURI (CY)

               Karel PAVLÍK (CZ)

               Libor DUPAL (CZ)

               Benedicte FEDERSPIEL (DK)

               Lars PRAM (DK)

               Isabelle Marie Charlotte BUSCKE (DE)

               Thomas Martin BOBINGER (DE)

               Helle ARUNIIT (EE)

               Tiiu MÜÜRSEPP (EE)

               Dermott JEWELL (IE)

               Raymond O’ROURKE (IE)

               Celia K. TSEKERIS (EL)

               Sophia MAGGIOROU (EL)

               Concepción MARTIN REY (ES)

               Carlos PUENTE MARTIN (ES)

               Karine DE CRESCENZO (FR)

               Sandrine PERROIS (FR)

               Mariano VOTTA (IT)

               Flavia CAVALERO (IT)

               Andrejs VANAGS (LV)

               Baiba MILTOVIČA (LV)

               Eglė KYBARTIENĖ (LT)

               Rūtenis PAUKŠTE (LT)

               Bob SCHMITZ (LU)

               Guy FETTES (LU)

               Anikó HARASZTI (HU)

               Alexandra BARAN (HU)

               Evelyn CHETCUTI (MT)

               Pauline AZZOPARDI (MT)

               Michiel KARSKENS (NL)

               Jacobus T. PETERS (NL)

               Grażyna ROKICKA (PL)

               Kamil PLUSKWA-DĄBROWSKI (PL)

               Luís Sieuve DE LIMA DA SILVEIRA RODRIGUES (PT)

               Mário AGOSTINHO REIS (PT)

               Irina CHIRITOIU (RO)

               Sorin MIERLEA (RO)

               Mojca STRUCL (SI)

               Breda KUTIN (SI)

               Petra VARGOVÁ ČASKOVSKÁ (SK)

               Miroslav TULÁK (SK)

               Juha BEURLING (FI)

               Ilkka SALMINEN (FI)

               Jens HENRIKSSON (SE)

               Christin HOLM GATICA (SE)

               Amber Elizabeth Joy BECHROURI (UK)

               Heidi RANSCOMBE (UK)

               Chiara GIOVANNINI (ANEC)

               Stephen RUSSELL (ANEC)

               Monique GOYENS (BEUC)

               Ursula PACHL (BEUC)

         Članak 2.
   Ova Odluka stupa na snagu prvog dana od dana objave u Službenom listu Europske unije.

      Sastavljeno u Bruxellesu 18. kolovoza 2016.

            Za Komisiju,

            u ime predsjednika,

         Carlos MOEDAS

            Član Komisije

      (1)  SL L 244, 16.9.2009., str. 21.


title: 2009/729/EZ: Odluka Vijeća od 13. srpnja 2009. o potpisivanju i privremenoj primjeni Privremenog sporazuma o partnerstvu između Europske zajednice, s jedne strane, i pacifičkih država, s druge strane

text:
               11/Sv. 011

               HR

               Službeni list Europske unije

               3

         32009D0729

               L 272/1

               SLUŽBENI LIST EUROPSKE UNIJE

               13.07.2009.

      ODLUKA VIJEĆA

   od 13. srpnja 2009.
   o potpisivanju i privremenoj primjeni Privremenog sporazuma o partnerstvu između Europske zajednice, s jedne strane, i pacifičkih država, s druge strane
   (2009/729/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 133., u vezi s prvom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               12. lipnja 2002. Vijeće je ovlastilo Komisiju da otvori pregovore za Sporazum o gospodarskom partnerstvu sa zemljama AKP-a.

               (2)

               Pregovori za privremeni sporazum o partnerstvu kojim se uspostavlja okvir za Sporazum o gospodarskom partnerstvu (dalje u tekstu „privremeni SGP”) zaključeni su 23. studenoga 2007. s Papuom Novom Gvinejom i Republikom Fidži Otoci.

               (3)

               Člankom 76. stavkom 3. privremenog SGP-a predviđa se njegova privremena primjena do njegovog stupanja na snagu.

               (4)

               Privremeni SGP treba potpisati u ime Zajednice i primjenjivati na privremenoj osnovi podložno njegovom kasnijem sklapanju,

         ODLUČILO JE:
   Članak 1.
   Potpisivanje Privremenog sporazuma o partnerstvu između Europske zajednice i pacifičkih država ovim se u ime Zajednice odobrava podložno odluci Vijeća o sklapanju spomenutog privremenog SGP-a.
   Tekst privremenog SGP-a priložen je ovoj Odluci.
   Članak 2.
   Predsjednika Vijeća ovime se ovlašćuje da odredi osobu ili osobe opunomoćene za potpisivanje privremenog SGP-a u ime Europske zajednice podložno njegovom sklapanju.
   Članak 3.
   Do završetka postupaka za sklapanje privremeni SGP primjenjuje se na privremenoj osnovi kako je predviđeno u članku 76. stavku 3. Sporazuma. Komisija će objaviti obavijest s informacijom o datumu privremene primjene.

      Sastavljeno u Bruxellesu 13. srpnja 2009.

            Za Vijeće

            Predsjednik

         E. ERLANDSSON


title: Odluka Vijeća od 12. prosinca 2014. o donošenju stajališta Vijeća o novom nacrtu proračuna Europske unije za financijsku godinu 2015.

text:
               20.12.2014

               HR

               Službeni list Europske unije

               C 461/13

         ODLUKA VIJEĆA
   od 12. prosinca 2014.
   o donošenju stajališta Vijeća o novom nacrtu proračuna Europske unije za financijsku godinu 2015.
   (2014/C 461/06)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 314. stavak 3., u vezi s Ugovorom o osnivanju Europske zajednice za atomsku energiju, a posebno njegovim člankom 106.a,
   budući da:

               —

               Komisija je 28. studenoga 2014. podnijela prijedlog koji sadrži novi nacrt općeg proračuna Europske unije za financijsku godinu 2015. (1),

               —

               Vijeće je razmotrilo prijedlog Komisije s ciljem utvrđivanja stajališta sukladnog, na prihodovnoj strani, s Odlukom Vijeća 2007/436/EZ, Euratom od 7. lipnja 2007. o sustavu vlastitih sredstava Europskih zajednica (2) i, na rashodovnoj strani, s Uredbom Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (3),

               —

               s obzirom da je stajalište Vijeća o novom nacrtu proračuna potrebno donijeti što je prije moguće u cilju da se proračun konačno donese prije početka financijske godine 2015. i time osigura kontinuitet djelovanja Unije, opravdano je, u skladu s člankom 3. stavkom 3. Poslovnika Vijeća, skratiti osmotjedno razdoblje za obavješćivanje nacionalnih parlamenata, kao i desetodnevno razdoblje predviđeno za uvrštavanje točke na privremeni dnevni red Vijeća iz članka 4. Protokola br. 1.

         ODLUČILO JE:
   Jedini članak
   Vijeće je 12. prosinca 2014. donijelo stajalište Vijeća o novom nacrtu općeg proračuna Europske unije za financijsku godinu 2015.
   Cjelovit tekst dostupan je za čitanje ili preuzimanje na web-mjestu Vijeća: http://www.consilium.europa.eu/

      Sastavljeno u Bruxellesu 12. prosinca 2014.

            Za Vijeće

            Predsjednica

         S. GIANNINI

      (1)  COM(2014) 723 završna verzija.

      (2)  SL L 163, 23.6.2007., str. 17.

      (3)  SL L 347, 20.12.2013., str. 884.


title: 2014/554/EU: Odluka Europskog parlamenta od 3. travnja 2014. o razrješnici za izvršenje općeg proračuna Europske unije za financijsku godinu 2012., dio V. – Revizorski sud

text:
               5.9.2014

               HR

               Službeni list Europske unije

               L 266/128

         ODLUKA EUROPSKOG PARLAMENTA
   od 3. travnja 2014.
   o razrješnici za izvršenje općeg proračuna Europske unije za financijsku godinu 2012., dio V. – Revizorski sud
   (2014/554/EU)
   EUROPSKI PARLAMENT,

               —

               uzimajući u obzir opći proračun Europske unije za financijsku godinu 2012. (1),

               —

               uzimajući u obzir konsolidirane godišnje financijske izvještaje Europske unije za financijsku godinu 2012. (COM(2013) 570 – C7-0277/2013) (2),

               —

               uzimajući u obzir godišnje izvješće Revizorskog suda o izvršenju proračuna za financijsku godinu 2012., zajedno s odgovorima institucija (3),

               —

               uzimajući u obzir izjavu o jamstvu (4) u pogledu pouzdanosti financijskih izvještaja te zakonitosti i pravilnosti osnovnih transakcija za financijsku godinu 2012., koju u skladu s člankom 287. Ugovora o funkcioniranju Europske unije podnosi Revizorski sud,

               —

               uzimajući u obzir članak 314. stavak 10. i članke 317., 318. i 319. Ugovora u funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (5), a posebno njezine članke 50., 86., 145., 146. i 147.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (6), a posebno njezine članke 164., 165. i 166.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor (A7-0212/2014),

               1.

               daje razrješnicu glavnom tajniku Revizorskog suda za izvršenje proračuna Revizorskog suda za financijsku godinu 2012.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi Vijeću, Komisiji, Sudu Europske unije, Revizorskom sudu, Europskom ombudsmanu i Europskom nadzorniku za zaštitu podataka te da ih da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL L 56, 29.2.2012.

      (2)  SL C 334, 15.11.2013., str. 1.

      (3)  SL C 331, 14.11.2013., str. 1.

      (4)  SL C 334, 15.11.2013., str. 122.

      (5)  SL L 248, 16.9.2002., str. 1.

      (6)  SL L 298, 26.10.2012., str. 1.


title: Odluka Vijeća od 30. listopada 2015. o novom sastavu upravnog odbora Europskog centra za razvoj strukovnog osposobljavanja

text:
               30.10.2015

               HR

               Službeni list Europske unije

               C 358/1

         ODLUKA VIJEĆA
   od 30. listopada 2015.
   o novom sastavu upravnog odbora Europskog centra za razvoj strukovnog osposobljavanja
   (2015/C 358/01)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir kandidata kojeg je Vijeću predložila Komisija kao predstavnika zaposlenika,
   budući da:

               (1)

               Svojim odlukama od 14. srpnja 2015. (2) i 14. rujna 2015. (3) Vijeće je imenovalo članove upravnog odbora Europskog centra za razvoj strukovnog osposobljavanja na razdoblje od 18. rujna 2015. do 17. rujna 2018. Međutim, u tim odlukama nisu bili navedeni svi članovi koje treba imenovati,

         DONIJELO JE OVU ODLUKU:
   Članak 1.
   Sljedeća osoba imenuje se članom upravnog odbora Europskog centra za razvoj strukovnog osposobljavanja do kraja njegova mandata koji traje do 17. rujna 2018.:
   PREDSTAVNICI ORGANIZACIJA ZAPOSLENIKA:

               MAĐARSKA

               G. László KOZÁK

         Članak 2.
   Ova se Odluka objavljuje u informativne svrhe u Službenom listu Europske unije.

      Sastavljeno u Luxembourgu 30. listopada 2015.

            Za Vijeće

            Predsjednik

         F. ETGEN

      (1)  SL L 39, 13.2.1975., str. 1.

      (2)  SL C 232, 16.7.2015., str. 2.

      (3)  SL C 305, 16.9.2015., str. 2.


title: 2014/652/EU: Odluka Vijeća od 8. rujna 2014. o imenovanju austrijskog člana Odbora regija

text:
               9.9.2014

               HR

               Službeni list Europske unije

               L 268/10

         ODLUKA VIJEĆA
   od 8. rujna 2014.
   o imenovanju austrijskog člana Odbora regija

      (2014/652/EU)

   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog austrijskevlade,
   budući da:

               (1)

               Vijeće je 22. prosinca 2009. i 18. siječnja 2010. donijelo odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015.

               (2)

               Mjesto člana postalo je slobodno istekom mandata g. Erwina MOHRA,

         DONIJELO JE OVU ODLUKU:
   Članak 1.
   Članom Odbora regija do kraja tekućeg mandata, koji istječe 25. siječnja 2015., imenuje se:

               —

               g. Hanspeter WAGNER, Bürgermeister der Gemeinde Breitenwang.

         Članak 2.
   Ova Odluka stupa na snagu na dan njezina donošenja.

      Sastavljeno u Bruxellesu 8. rujna 2014.

            Za Vijeće

            Predsjednik

         S. GOZI

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.


title: Odluka Vijeća (EU) 2015/1509 od 4. rujna 2015. o imenovanju talijanskog zamjenika člana Odbora regija

text:
               10.9.2015

               HR

               Službeni list Europske unije

               L 236/7

         ODLUKA VIJEĆA (EU) 2015/1509
   od 4. rujna 2015.
   o imenovanju talijanskog zamjenika člana Odbora regija
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog talijanske vlade,
   budući da:

               (1)

               Vijeće je 26. siječnja, 5. veljače i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020.

               (2)

               Mjesto zamjenika člana Odbora regija postalo je slobodno istekom mandata g. Clodovalda RUFFATA,

         DONIJELO JE OVU ODLUKU:
   Članak 1.
   Sljedeća osoba imenuje se zamjenikom člana Odbora regija do kraja tekućeg mandata koji istječe 25. siječnja 2020.:

               —

               g. Eros BREGA, Consigliere della Regione Umbria

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 4. rujna 2015.

            Za Vijeće

            Predsjednik

         J. ASSELBORN

      (1)  SL L 20, 27.1.2015., str. 42.

      (2)  SL L 31, 7.2.2015., str. 25.

      (3)  SL L 159, 25.6.2015., str. 70.


title: 2011/634/EU: Odluka Vijeća od 17. svibnja 2011. o potpisivanju, u ime Europske unije, i privremenoj primjeni Međunarodnog sporazuma o kakau iz 2010.

text:
               11/Sv. 126

               HR

               Službeni list Europske unije

               192

         32011D0634

               L 259/7

               SLUŽBENI LIST EUROPSKE UNIJE

         ODLUKA VIJEĆA
   od 17. svibnja 2011.
   o potpisivanju, u ime Europske unije, i privremenoj primjeni Međunarodnog sporazuma o kakau iz 2010.
   (2011/634/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 3. i stavak 4. u vezi s njegovim člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Pregovaračka konferencija, osnovana pod okriljem Konferencije Ujedinjenih naroda o trgovini i razvoju, odobrila je 25. lipnja 2010. tekst Međunarodnog sporazuma o kakau iz 2010. („Sporazum”).

               (2)

               Pregovaralo se da Sporazum zamijeni Međunarodni sporazum o kakau iz 2001. („Sporazum iz 2001.”) koji je bio produljen do 30. rujna 2012. Unija je potpisnica Sporazuma iz 2001. te je stoga u njezinom interesu potpisivanje i sklapanje Sporazuma koji će ga zamijeniti.

               (3)

               Sporazum je otvoren za potpisivanje od 1. listopada 2010. do 30. rujna 2012., a instrumenti ratifikacije, prihvata ili odobrenja mogu se položiti u istom razdoblju.

               (4)

               Ciljevi Sporazuma spadaju u zajedničku trgovinsku politiku.

               (5)

               Sporazum se potpisuje i primjenjuje na privremenoj osnovi, do okončanja postupaka za njegovo sklapanje,

         DONIJELO JE OVU ODLUKU:
   Članak 1.
   Ovim se, u ime Europske unije, odobrava potpisivanje Međunarodnog sporazuma o kakau iz 2010. („Sporazum”), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Ovim se ovlašćuje predsjednik Vijeća da odredi osobu/osobe koje će biti ovlaštene potpisati Sporazum u ime Unije.
   Članak 3.
   Sporazum se primjenjuje na privremenoj osnovi (1), do okončanja postupaka za njegovo sklapanje.
   Članak 4.
   Unija priopćuje Glavnom tajniku Ujedinjenih naroda svoju namjeru da privremeno primjenjuje Sporazum u skladu s njegovim člankom 56.
   Članak 5.
   Ova Odluka stupa na snagu na dan usvajanja.

      Sastavljeno u Bruxellesu 17. svibnja 2011.

            Za Vijeće

            Predsjednik

         FAZEKAS S.

      (1)  Glavno tajništvo Vijeća objavit će datum od kojeg se Sporazum privremeno primjenjuje u Službenom listu Europske unije.


title: 2011/738/EU: Odluka Vijeća od 20. listopada 2011. o sklapanju Sporazuma između Europske unije i Švicarske Konfederacije o zaštiti oznaka izvornosti i oznaka zemljopisnog podrijetla za poljoprivredne i prehrambene proizvode te o izmjeni Sporazuma između Europske zajednice i Švicarske Konfederacije o trgovini poljoprivrednim proizvodima

text:
               11/Sv. 057

               HR

               Službeni list Europske unije

               249

         32011D0738

               L 297/1

               SLUŽBENI LIST EUROPSKE UNIJE

               20.10.2011.

      ODLUKA VIJEĆA

   od 20. listopada 2011.
   o sklapanju Sporazuma između Europske unije i Švicarske Konfederacije o zaštiti oznaka izvornosti i oznaka zemljopisnog podrijetla za poljoprivredne i prehrambene proizvode te o izmjeni Sporazuma između Europske zajednice i Švicarske Konfederacije o trgovini poljoprivrednim proizvodima
   (2011/738/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta (1),
   budući da:

               (1)

               Sporazum između Europske zajednice i Švicarske Konfederacije o trgovini poljoprivrednim proizvodima (2) (dalje u tekstu „Poljoprivredni sporazum”) stupio je na snagu 1. lipnja 2002.

               (2)

               Člankom 12. Poljoprivrednog sporazuma predviđa se da svaka strana može zahtijevati preispitivanje Poljoprivrednog sporazuma.

               (3)

               Završnom aktu Poljoprivrednog sporazuma priložena je Zajednička izjava o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda.

               (4)

               Komisija je, u ime Unije, dovršila pregovore o Sporazumu između Europske unije i Švicarske Konfederacije o zaštiti oznaka izvornosti i oznaka zemljopisnog podrijetla za poljoprivredne i prehrambene proizvode (dalje u tekstu „Sporazum”) kojim se, umetanjem novog Priloga 12., mijenja Poljoprivredni sporazum.

               (5)

               Odlukom 2002/309/EZ, Euratom Vijeća i Komisije u vezi sa Sporazumom o znanstvenoj i tehnološkoj suradnji od 4. travnja 2002. o sklapanju sedam sporazuma sa Švicarskom Konfederacijom (3) definira se unutarnji postupak za usvajanje stajališta Unije o pitanjima koja podliježu odlukama Zajedničkog odbora iz članka 6. stavka 3. Poljoprivrednog sporazuma. Unutarnji postupak za utvrđivanje stajališta Unije o pitanjima u vezi s Prilogom 12. navedenog Sporazuma jednako bi tako trebalo definirati.

               (6)

               Sporazum bi trebalo odobriti u ime Europske unije,

         DONIJELO JE OVU ODLUKU:
   Članak 1.
   Sporazum između Europske unije i Švicarske Konfederacije o zaštiti oznaka izvornosti i oznaka zemljopisnog podrijetla za poljoprivredne i prehrambene proizvode te o izmjeni Sporazuma između Europske zajednice i Švicarske Konfederacije o trgovini poljoprivrednim proizvodima, ovime se odobrava u ime Unije.
   Tekst Sporazuma priložen je ovoj Odluci.
   Članak 2.
   Predsjednik Vijeća određuje osobu(-e) ovlaštenu(-e), u ime Unije, položiti instrument odobrenja, predviđen člankom 3. Sporazuma radi izražavanja suglasnosti Europske unije s tim da bude obvezana Sporazumom.
   Članak 3.
   U vezi s pitanjima koja se odnose na Prilog 12. Poljoprivrednom sporazumu i njegovim dodacima, stajalište Unije o pitanjima koja podliježu Odlukama Zajedničkog odbora za poljoprivredu iz članka 6. stavka 3. Poljoprivrednog sporazuma usvaja Komisija u skladu s postupkom utvrđenim u članku 15. Uredbe (EZ) br. 510/2006.
   Članak 4.
   Ova Odluka stupa na snagu na dan donošenja (4).

      Sastavljeno u Luxembourgu 20. listopada 2011.

            Za Vijeće

            Predsjednik

         M. SAWICKI

      (1)  Suglasnost od 24. lipnja 2011. (još nije objavljena u Službenom listu).

      (2)  SL L 114, 30.4.2002., str. 132.

      (3)  SL L 114, 30.4.2002., str. 1.

      (4)  Glavno tajništvo Vijeća objavit će dan stupanja na snagu Sporazuma u Službenom listu Europske unije.